गोलघर, गोरखपुर
गोलघर वर्तमान गोरखपुर नगर के एगो इलाका आ आधुनिक हाट बा। गोरखपुर जंक्शन इस्टेशन से दक्खिन पच्छिम देने आ सिविल लाइंस के पच्छिम देने ई हाट काली मंदिर से ले के कचहरी रोड ले छितरल बाटे। ई गोरखपुर नगर के सभसे मुख्य हाट हवे जेने रोज के जरूरत के लमसम हर समान मिल सकेला।
नाँव[संपादन]
एह लमहर इलाका आ बजार के नाँव गोलघर पड़े के पाछे कारन बतावल जाला कि पहिले इहाँ एगो चुंगी के भवन रहल जे इलाहाबादी खपड़ा के छावल लाल रंग के गोल बिल्डिंग रहल आ नया बसत बजार के नाँव एकरे नाँव पर गोलघर पड़ गइल; दूसर मत ई बा कि एहिजा एगो क्लब रहल जेकर बिल्डिंग गोल रहल आ ओकरे नाँव पर ई बजार गोलघर कहाए लागल।[1]
संदर्भ[संपादन]
- ↑ Dr. Ved Prakash Pandey (4 July 2017). Shaharnama Gorakhpur. Vāṇī Prakāśana. पप. 54–. ISBN 978-93-5229-698-9.
bho_Deva bho_Deva awa_Deva bho_Deva hne_Deva ban_Latn